П Р О Т О К О Л   №  36
от заседание на комисия “Бюджет и финанси”,
проведено на 28 септември 2016 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
Елка Атанасова
Каролина Неделчева
Камен Иванов
Румен Боев
Румен Георгиев

ОТСЪСТВАЩИ: няма

От администрацията на ВСС присъстваха: Маргарита Радкова – директор на дирекция „Финанси и бюджет”, Гинка Георгиева – ръководител сектор „ССС” и Красимира Василева - н-к отдел „ЮОДКВСС”, дирекция „Правна”, АВСС.
При обсъжданията по т. 41 от дневния ред присъстваха: Юлиана Колева и Светла Петкова - членове на Комисия по правни и институционални въпроси.

Корекции на бюджета на органите на съдебната власт за 2016 г.

1. ОТНОСНО: Писмо от Инспектората към ВСС с вх. № 11-12-125/20.09.2016 г., с искане за корекция на бюджета за 2016 г. по § 10-00 „Издръжка”.

Комисия „Бюджет и финанси”
Р Е Ш И :

ОТЛАГА и ИЗИСКВА от Инспектората към ВСС подробно обоснован разчет за необходимите разходи до края на 2016 г.

2. ОТНОСНО: Искане от административния ръководител на Окръжен съд гр. Бургас за осигуряване на средства за закупуване на мултифункционална машина – копир, принтер и мрежови скенер.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2016 г. на Окръжен съд гр. Бургас по § 52-00 „Придобиване на ДМА” с ..... за закупуване на мултифункционална копирна машина.
 Средствата са за сметка на неразпределения резерв по бюджета на съдебната власт за 2016 г. по § 52-00 „Придобиване на ДМА”.

3. ОТНОСНО: Искане от административния ръководител на Окръжен съд гр. Пазарджик за осигуряване на средства за закупуване на два климатика.
Извлечение от протокол № 14/14.09.2016 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение на бюджета за 2016 г. на Окръжен съд гр. Пазарджик по § 10-00 „Издръжка” с ..... за закупуване на 2 броя климатици.
Средствата са за сметка на неразпределения резерв по бюджета на съдебната власт за 2016 г. по § 52-00 „Придобиване на ДМА”.
2. Решението да бъде внесено на заседание на Пленума на ВСС, като съвместно предложение от комисия „Управление на собствеността” и комисия „Бюджет и финанси”.

4. ОТНОСНО: Искане от административния ръководител на Административен съд гр. Бургас за осигуряване на средства за изплащане на работно облекло на трима новоназначени съдебни служители.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета на Административен съд гр. Бургас за 2016 г. по § 02-00 „Други възнаграждения и плащания на персонала” с ....., с цел осигуряване на средства за изплащане на работно облекло на трима новоназначени съдебни служители, считано от м. юли 2016 г.
Средствата са за сметка на неразпределения резерв по § 10-00 „Издръжка” по бюджета на съдебната власт за 2016 г.

5. ОТНОСНО: Искане от административния ръководител на Административен съд гр. Шумен за извършване на корекция по бюджета на съда за 2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение по бюджета на Административен съд гр. Шумен за 2016 г. по § 10-00 „Издръжка” с .... за обезпечаване на неотложните текущи разходи до края на 2016 г.
Средствата са за сметка на неразпределения резерв по § 10-00 „Издръжка” по бюджета на съдебната власт за 2016 г.
2. Корекция на бюджета на Административен съд гр. Шумен за 2016 г. по § 01-00 „Заплати и възнаграждения за персонала, нает по трудови и служебни правоотношения”, с цел осигуряване на средства за изплащане на трудови възнаграждения до края на годината, ще бъде извършена служебно.

6. ОТНОСНО: Писма от органи на съдебната власт, с искания за корекция на бюджетите за 2016 г., с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2016 г. по § 02-00 „Други възнаграждения и плащания на персонала” с ..... съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата са за сметка на преходния остатък по бюджета на съдебната власт за 2016 г.

7. ОТНОСНО: Искане от административния ръководител на Районен съд гр. Котел за осигуряване на средства за ремонт на покрив на основна сграда и ремонт на гараж.
Отложена по протокол № 33/30.08.2016 г. на КБФ.
Извлечение от протокол № 14/14.09.2016 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение по бюджета за 2016 г. на Районен съд гр. Котел по § 10-00 „Издръжка” с ..... с цел осигуряване на средства за ремонт на покрив на основна сграда и ремонт на гараж.
Средствата са за сметка на резерва за неотложни и непредвидени разходи по бюджета на съдебната власт за 2016 г.
2. Решението да бъде внесено на заседание на Пленума на ВСС, като съвместно предложение от комисия „Управление на собствеността” и комисия „Бюджет и финанси”.

8. ОТНОСНО: Искане от административния ръководител на Районен съд гр. Търговище за осигуряване на средства за текущ ремонт на санитарни помещения в Съдебна палата гр. Търговище.
Извлечение от протокол № 15/21.09.2016 г. от заседание на КУС.
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение по бюджета за 2016 г. на Районен съд гр. Търговище по § 10-00 „Издръжка” с ..... за извършване на текущ ремонт на санитарни помещения на първи и четвърти етаж на сградата.
Средствата са за сметка на неразпределения резерв по § 52-00 „Придобиване на ДМА” за 2016 г. по бюджета на съдебната власт.
2. Решението да бъде внесено на заседание на Пленума на ВСС, като съвместно предложение от комисия „Управление на собствеността” и комисия „Бюджет и финанси”.

9. ОТНОСНО: Искане от административния ръководител на Районен съд гр. Добрич за осигуряване на средства за изплащане на облекло на новоназначени съдебни служители.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Добрич разходите за изплащане на облекло на новопостъпили съдебни служители в размер на ....., да бъдат изплатени в рамките на утвърдения бюджет на съда за 2016 г., като при необходимост бъде извършена вътрешно-компенсирана промяна от § 10-00 „Издръжка” в § 02-00 „Други възнаграждения и плащания на персонала”.
При разработването на бюджета на органите на съдебната власт за 2016 г. са заложени средства за покриване на извънредни разходи.

10. ОТНОСНО: Искане от административния ръководител на Районен съд гр. Първомай за осигуряване на средства за разплащане със съдебни заседатели и вещи лица до края на годината.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Първомай разходите за изплащане на суми за съдебни заседатели и вещи лица да се извършат в рамките на утвърдения бюджет на съда по § 02-00 „Други възнаграждения и плащания на персонала” за 2016 г., като при необходимост се извърши вътрешно-компенсирана промяна между § 10-00 „Издръжка” и § 02-00 „Други възнаграждения и плащания на персонала”.
При разработването на бюджета на съда за 2016 г. по § 10-00 „Издръжка” са заложени допълнителни средства.

11. ОТНОСНО: Искане от административния ръководител на Районен съд гр. Горна Оряховица за осигуряване на средства за закупуване на програмен продукт „Електронна папка на съдебно-изпълнително дело”.

Комисия „Бюджет и финанси”
Р Е Ш И :

ПРЕПРАЩА по компетентност на комисия „Професионална квалификация и информационни технологии” на ВСС писмо от Районен съд гр. Горна Оряховица с вх. № 11-07-2069/14.09.2016 г., с искане за осигуряване на средства за закупуване на програмния продукт „Електронна папка на съдебно-изпълнително дело”.

Вътрешно компенсирани промени по бюджета на органи на съдебната власт за 2016 г .

12. ОТНОСНО: Извършване на вътрешно компенсирана промяна по бюджета на Висш съдебен съвет, с цел осигуряване на средства за заплащане на данък сгради и такса за битови отпадъци за имоти, управлението на които е възложено на Пленума на ВСС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за извършване на вътрешно-компенсирана промяна по бюджета за 2016 г. на Висш съдебен съвет, с цел осигуряване на средства за заплащане на данък сгради и такса за битови отпадъци за имоти, управлението на които е възложено на Пленума на ВСС, както следва:
1. НАМАЛЯВА § 10-00 „Издръжка” с .....
2. УВЕЛИЧАВА § 19-00 „Платени данъци, такси и административни санкции” с .....

13. ОТНОСНО: Искания за вътрешно компенсирани промени по бюджета на органите на съдебната власт за 2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 44 от ПМС № 380 от 29.12.2015 г. за изпълнението на държавния бюджет на Република България за 2016 г. и Указанията относно изпълнението на бюджета на съдебната власт за 2016 г.
1. НАМАЛЯВА бюджета на органите на съдебната власт за 2016 г. по § 01-00 „Заплати” със ....., съгласно Приложение № 1.
2. НАМАЛЯВА бюджета на органите на съдебната власт за 2016 г. по § 10-00 „Издръжка” с ....., съгласно Приложение № 1.
3. УВЕЛИЧАВА бюджета на органите на съдебната власт за 2016 г. по § 02-00 „Други възнаграждения и плащания на персонала” с ....., съгласно Приложение № 1.
4. УВЕЛИЧАВА бюджета на органите на съдебната власт за 2016 г. по § 19-00 „Платени данъци, такси и административни санкции” със ...., съгласно Приложение № 1.
5. УВЕЛИЧАВА бюджета на органите на съдебната власт за 2016 г. по § 42-00 „Текущи трансфери, обезщетения и помощи за домакинствата” с ...., съгласно Приложение № 1.

Одитни доклади.

17. ОТНОСНО: Проект на решение по доклад от директора на дирекция „Вътрешен одит” относно извършена проверка в Районен съд гр. Благоевград на основание решение по т. 16 от протокол № 26 от заседанието на Пленума на ВСС, проведено на 23.06.2016 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Приема изразеното в доклада становище от извършената проверка в Районен съд гр. Благоевград, възложена с решение по протокол № 26 от заседанието на Пленума на ВСС, проведено на 23.06.2016 г.

18. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ-1602 в Районен съд гр. Бургас.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Приема резултатите – констатации, изводи и препоръки от изпълнението на одитния ангажимент за даване на увереност в Районен съд гр. Бургас.
2. Одобрява изпълнението на препоръките, съгласно предоставената писмена информация.

Разни.

19. ОТНОСНО: Решение на Съдийската колегия на Висшия съдебен съвет по протокол № 16/20.09.2016 г. относно конституиране на постоянна Комисия по атестирането и конкурсите при Съдийската колегия на Висшия съдебен съвет.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Трудовите възнаграждения на новоизбраните членове на КАК  ще се получават от органите на съдебната власт където са назначени по щат.
2. Предлага на Комисия „Управление на собствеността” да предложи варианти за осигуряване на помещения с работни места за новоизбраните членове на КАК. 
3. Предлага на Комисия „Управление на собствеността”  да представи разчети за ремонти и обзавеждане на четирите свободни апартамента и сроковете за изпълнение на тези дейности и становище за настаняване на новоизбраните членове на КАК в тях.
4. Дава съгласие да се заплаща стойността на месечен наем за квартира по размер, определен с договор за наем сключен от Висш съдебен съвет в полза на новоизбраните членове на КАК, в размер на действителния наем, но не повече от .....
5. За закупуването на компютри, обзавеждане на работни места и заплащане на наеми Комисия „Бюджет и финанси” е предвидила средства.

20. ОТНОСНО: Писмо от председателя на Върховен касационен съд относно определяне на конкретен размер за всички звена в съдебната система на сумите, изплащани на магистратите и съдебните служители, работещи с видеодисплеи.

Комисия „Бюджет и финанси”
Р Е Ш И :

Висшият съдебен съвет, Прокуратура на Република България, Националния институт на правосъдието, Инспектората към ВСС и съдилищата са самостоятелни юридически лица, които са второстепенни разпоредители по бюджета на съдебната власт.
Съгласно изискванията на чл. 9 от Наредба № 7 от 15.08.2005 г. за минималните изисквания за осигуряване на здравословни и безопасни условия на труд при работа с видеодисплеи, работодателя осигурява преглед на очите, оценка на състоянието на зрението и средства за корекция на зрението на лицата, работещи с видеодисплеи.
Административните ръководители на органите на съдебната власт съгласно чл. 3, ал. 1 от Закона за финансовото управление и контрол в публичния сектор отговарят за осъществяване на финансовото управление и контрол във всички ръководени от тях структури, програми, дейности и процеси при спазване на принципите на законосъобразност, добро финансово управление и прозрачност, т.е. в техните правомощия е вземането на решения относно размера на средства за корекция на зрението на лицата, работещи с видеодисплеи в рамките на утвърдените им бюджети за съответната година.

21. ОТНОСНО: Одобрение на разход за сключване на договор за поддръжка на асансьори на обект „Проектиране и извършване на строително-монтажни работи по преустройство на сграда за нуждите на СРС и СРП”, находяща се в гр. София, бул. „Ген.М.Д. Скобелев” № 23.

Комисия „Бюджет и финанси”
Р Е Ш И :

ДАВА СЪГЛАСИЕ за извършването на разход в размер на ..... с вкл. ДДС, с цел заплащане на абонаментна такса за една година, във връзка с поддържане на асансьорите в сградата находяща се в гр. София, бул. „Ген.М.Д. Скобелев” № 23.

22. ОТНОСНО: Изграждане пристройка на топла връзка между обособените части на първия етаж, вътрешно преустройство и ремонт на част от съществуващата сграда за нуждите на Административен съд гр. Видин.
Извлечение от протокол № 14/14.09.2016 г. от заседание на КУС.

Комисия „Бюджет и финанси”
Р Е Ш И :

1. ДАВА СЪГЛАСИЕ за извършване на разход в размер на .... за заплащане на цена на променлива компонента, съставляваща цената за присъединяване на обект /сграда на Административен съд гр. Видин/ към електроразпределителна мрежа на ЧЕЗ Разпределение България АД, след сключване на допълнително споразумение към Договор № 1201890768 SAP № IB-33-15-50061/20.08.2015 г. на основание чл. 30, ал. 5 от същия.
2. Решението да се изпрати на комисия „Управление на собствеността”.

23. ОТНОСНО: Писмо от Главния прокурор на Република България относно преустройство на трети и четвърти етаж от сграда за нуждите на Окръжна и районна прокуратура гр. Кюстендил.
Извлечение от протокол № 14/14.09.2016 г. от заседание на КУС.

Комисия „Бюджет и финанси”
Р Е Ш И :

1. ДАВА СЪГЛАСИЕ за извършване на разход в размер на ..... за заплащане на цена за присъединяване на обект „Преустройство на трети и четвърти етаж от сграда за нуждите на Окръжна и Районна прокуратура гр. Кюстендил” към електроразпределителна мрежа, след сключване от упълномощеното лице, съгласно решение по т. 25 от протокол № 32/15.09.2016 г. на Пленума на ВСС, на Договор за присъединяване на обекти на потребители към разпределителната електрическа мрежа на ЧЕЗ Разпределение България АД. 
2. Решението да се изпрати на комисия „Управление на собствеността”.

24. ОТНОСНО: Решение на комисия „Управление на собствеността” по протокол № 15/21.09.2016 г. относно искане от председателя на Районен съд гр. Самоков за осигуряване на средства за ремонт на покрива на съдебната сграда.
Комисия „Бюджет и финанси”
Р Е Ш И :

Приема за сведение решение на комисия „Управление на собствеността” по протокол № 15/21.09.2016 г., т. 3.

25. ОТНОСНО: Доклад за наличие на свободни ведомствени жилища, предоставени за управление на ВСС, изпратен от КУС.

Комисия „Бюджет и финанси”
Р Е Ш И :

1. Приема за сведение доклад за наличие на свободни ведомствени жилища, предоставени за управление на ВСС.
2. ИЗИСКВА от Комисия „Управление на собствеността”  информация за необходимите средства за ремонт на ведомствените жилища.

26. ОТНОСНО: Решение на Комисия по правни и институционални въпроси във връзка с получена покана от ГД „Правосъдие и потребители”, отдел „Общи съдебни политики и съдебни системи” на Европейската комисия, относно предстояща среща на лицата за контакт на националните съдебни системи, която ще се проведе на 3 октомври 2016 г. в гр. Брюксел, Белгия.  

Комисия „Бюджет и финанси”
Р Е Ш И :

НЕ ВЪЗРАЗЯВА да бъде командирована Христина Тодорова – директор на дирекция „Международна дейност”, за участие в среща на лицата за контакт на националните съдебни системи, за периода 2-4 октомври 2016 г. в гр. Брюксел, Белгия.
Пътните разходи и разходите за две нощувки са за сметка на Европейската комисия. Пътуването ще се извърши със самолет.
Разходите за дневни пари и медицинска застраховка са за сметка на Висшия съдебен съвет.

27. ОТНОСНО: Становище от .... – съдия при Районен съд гр. Благоевград относно неизплатено ДТВ за 2014 г., препратено от и.ф. председател на Районен съд гр. Благоевград.

Комисия „Бюджет и финанси”
Р Е Ш И :

Приема за сведение становището от .... – съдия при Районен съд гр. Благоевград относно неизплатено ДТВ за 2014 г.

28. ОТНОСНО: Писмо от и.ф. председателя на Районен съд гр. Благоевград относно изплащане на ДТВ на съдия ..... за 2014 г. 

Комисия „Бюджет и финанси”
Р Е Ш И :

1. Районен съд гр. Благоевград има достатъчно средства по § 01-00 „Заплати” за извършване на разхода.
2. Поставеният въпрос е от компетентност на административния ръководител на Районен съд гр. Благоевград.

ДОПЪЛНИТЕЛНИ ТОЧКИ:

31. ОТНОСНО: Решение на Пленума на ВСС по протокол № 33/21.09.2016 г. относно предстоящото обсъждане и защита на проекта на бюджет на съдебната власт за 2017 г. и разчети за следващите две години пред Министерство на финансите и Народното събрание.

Комисия „Бюджет и финанси”
Р Е Ш И :

Комисия „Бюджет и финанси” е разработила Проект на бюджет на съдебната власт за 2017 г. и актуализирани бюджетни прогнози за 2018 г. и 2019 г., които са предоставени на Министъра на правосъдието и са приети от Пленума на ВСС с решение по Протокол № 30 от заседанието, проведено на 28.07.2016 г.
Приетият проект на бюджет на съдебната власт за 2017 г. и актуализираните бюджетни прогнози за 2018 г. и 2019 г. са внесени в Министерство на финансите за включване в проекта на Закон за държавния бюджет на Република България за 2017 г.
Приетият проект на бюджет на съдебната власт съдържа:
- Прогноза за ангажименти за разходи и за нови задължения за разходи на съдебната власт за 2017 г. с обяснителна записка към нея.
- Проекто бюджет за 2017 г. и актуализирана бюджетна прогноза за 2018 г. и 2019 г. по бюджетни програми на съдебната власт.
- Доклад към проекто бюджета за 2017 г. и бюджетни прогнози за 2018 г. и 2019 г. по програми.
- Проект на ЗДБРБ за 2017 г. – чл. 2.
- Справка за средствата по §02 „Други възнаграждения и плащания за персонал”.
- Справка за средствата по §46 „Разходи за членски внос и участие в нетърговски организации и дейности”.
- Разчети по проекто бюджета за 2017 г. и прогнози за 2018 г. и 2019 г. по органи на съдебната власт.

32. ОТНОСНО: Искане от административния ръководител на Районен съд гр. Берковица за осигуряване на средства за изплащане на облекло на новоназначен съдебен служител.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Берковица разходите за изплащане на работно облекло на съдебен служител, да се извърши в рамките на утвърдения бюджет на съда за 2016 г.
При необходимост да бъде извършена вътрешно компенсирана промяна по бюджета за 2016 г. на Районен съд гр. Берковица между § 10-00 „Издръжка” и § 02-00 „Други възнаграждения и плащания на персонала”.

33. ОТНОСНО: Искане от административния ръководител на Окръжен съд гр. Благоевград за осигуряване на средства за изплащане на възнаграждения на съдебни заседатели във връзка с изменението на чл. 73, ал. 4 от ЗСВ, както и възнаграждения на експерти към съда до края на финансовата година.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Окръжен съд гр. Благоевград разходите в размер на ....., да се извършат в рамките на утвърдения бюджет на съда за 2016 г.
При необходимост от допълнителни средства да бъде извършена вътрешно компенсирана промяна по бюджета за 2016 г. на Окръжен съд гр. Благоевград между § 10-00 „Издръжка” и § 02-00 „Други възнаграждения и плащания на персонала”.
Мотиви: При разработването на бюджета на съдебната власт за 2016 г. са заложени средства за покриване на извънредни разходи.

34. ОТНОСНО: Предложение от Главния секретар на ВСС за определяне на всекидневник за извършване на публикации от ВСС.

Комисия „Бюджет и финанси”
Р Е Ш И :

ОПРЕДЕЛЯ вестник „Труд” за извършване на публикации на обяви за конкурси и други събития, за които вътрешните правила или други актове на ВСС предвиждат извършване на публикация в централен всекидневник.

35. ОТНОСНО: Предложение от Виваком за предоставяне на услуга достъп до интернет за сградата на ВСС.
Доклад от Валери Михайлов – директор на дирекция „ИССС”.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ВЪЗЛАГА на представляващия на Висшия съдебен съвет да подпише договор с VIVACOM за използване на услугата достъп до интернет за сградата на ВСС, за срок от една година.

36. ОТНОСНО: Плащане на такса за МПС за служебни автомобили.
Доклад от Марияна Крапушева – р-л сектор „Счетоводство на ВСС и неговата администрация”, отдел „Счетоводство и методология”. 

Комисия „Бюджет и финанси”
Р Е Ш И :

1. ДАВА СЪГЛАСИЕ да се плати такса за МПС за служебни автомобили на ВСС за 2014 г. в размер на ......
2. ВЪЗЛАГА на отдел „Счетоводство и методология” да изготви искане за прихващане или възстановяване на суми до директора на ТД на НАП „Възраждане”, което да се подпише от представляващият ВСС.

37. ОТНОСНО: Писмо от председателя на Софийски районен съд във връзка с получено уведомление от ТД на НАП София за прекратяването изцяло или частично на 7 987 бр. изпълнителни дела.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Да се уведоми Министерски съвет за проблема, с копие до министъра на финансите и министъра на правосъдието.
Приема в разпорежданията за прекратяване на производството по чл. 225 от ДОПК, адресирани до СРС, да не бъдат вписвани други субекти.
Копие от писмото да се изпрати на Сметната палата и на Прокуратурата на РБ за проверка, с оглед бездействие и данни за престъпление по чл. 219 от НК или друго от общ характер.

38. ОТНОСНО: Сформиране на жилищна комисия към Пленума на Висшия съдебен съвет.
Извлечение от протокол № 13/31.08.2016 г. от заседание на КУС.

Комисия „Бюджет и финанси”
Р Е Ш И :

ОПРЕДЕЛЯ Ралица Агопян – главен експерт-счетоводител за член на жилищната комисия към Пленума на Висшия съдебен съвет.

39. ОТНОСНО: Разпореждане със средства по банкова сметка и договор № 93-00-641/15.12.2015 г. във връзка с прилагане на § 82, ал. 1 от ПЗР на ЗСВ.
Извлечение от протокол № 14/14.09.2016 г. от заседание на КУС.

Комисия „Бюджет и финанси”
Р Е Ш И :

НЕ ВЪЗРАЗЯВА разхода да бъде извършен.

40. ОТНОСНО: Комуникационната политика на ВСС и План за действие за изпълнение на Комуникационната политика на ВСС 2014 – 2018 г.
Извлечение от протокол № 30/19.09.2016 г. от заседание на КПИВ.
 
Комисия „Бюджет и финанси”
Р Е Ш И :

ПРИЕМА за запознаване и отлага разглеждането за следващо заседание на комисията.

41. ОТНОСНО: Изменение и актуализиране на размера на основно възнаграждение на изборен член на ВСС съгласно разпоредбата на чл. 218, ал. 1 от ЗСВ.
Извлечение от протокол № 31/26.09.2016 г. от заседание на КПИВ.

На съвместно заседание на Комисия „Бюджет и финанси” и Комисия по правни и институционални въпроси към Пленума на Висшия съдебен съвет се прие следното 

Р Е Ш Е Н И Е :

Предлага на Пленума на ВСС да приеме следното решение:
В случаите, когато трудовите  възнаграждения на членовете на ВСС се намаляват и към същата датата или след нея е ползван платен отпуск, поради което намалението не се е отразило в базата, от която се изчислява възнаграждението за платен отпуск по реда на чл. 177 от КТ, възнаграждението за отпуск се намалява с разликата между новото и предишното трудово възнаграждение.

42. ОТНОСНО: Включване на допълнителни точки към обявения дневен ред за заседанието на Пленума на ВСС на 29.09.2016 г.

Комисия „Бюджет и финанси”
Р Е Ш И :

Предлага на Пленума на ВСС следните допълнителни точки към обявения дневен ред за заседанието на 29.09.2016 г.

1. Корекции на бюджета на органите на съдебната власт.

- „Дава съгласие”

1.1. Искане от административния ръководител на Окръжен съд гр. Бургас за осигуряване на средства за закупуване на мултифункционална машина – копир, принтер и мрежови скенер.

1.2. Искане от административния ръководител на Административен съд гр. Бургас за осигуряване на средства за изплащане на работно облекло на трима новоназначени съдебни служители.

1.3. Искане от административния ръководител на Административен съд гр. Шумен за извършване на корекция по бюджета на съда за 2016 г.

1.4. Писма от органи на съдебната власт, с искания за корекция на бюджетите за 2016 г., с цел осигуряване на средства за изплащане на обезщетения по КТ и ЗСВ.

Съвместно с КУС

1.5. Искане от административния ръководител на Окръжен съд гр. Пазарджик за осигуряване на средства за закупуване на два климатика.

1.6. Искане от административния ръководител на Районен съд гр. Котел за осигуряване на средства за ремонт на покрив на основна сграда и ремонт на гараж.

1.7. Искане от административния ръководител на Районен съд гр. Търговище за осигуряване на средства за текущ ремонт на санитарни помещения в Съдебна палата гр. Търговище.

2. Вътрешно компенсирани промени по бюджета на органи на съдебната власт за 2016 г.

2.1. Извършване на вътрешно компенсирана промяна по бюджета на Висш съдебен съвет, с цел осигуряване на средства за заплащане на данък сгради и такса за битови отпадъци за имоти, управлението на които е възложено на Пленума на ВСС.

2.2. Искания за вътрешно компенсирани промени по бюджета на органите на съдебната власт за 2016 г.

4. Одитни доклади.

4.1. Проект на решение по доклад от директора на дирекция „Вътрешен одит” относно извършена проверка в Районен съд гр. Благоевград на основание решение по т. 16 от протокол № 26 от заседанието на Пленума на ВСС, проведено на 23.06.2016 г.

4.2. Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ-1602 в Районен съд гр. Бургас.

5. Разни.

5.1. Решение на Съдийската колегия на Висшия съдебен съвет по протокол № 16/20.09.2016 г. относно конституиране на постоянна Комисия по атестирането и конкурсите при Съдийската колегия на Висшия съдебен съвет.

5.2. Предложение от Виваком за предоставяне на услуга достъп до интернет за сградата на ВСС.
5.3. Писмо от председателя на Софийски районен съд във връзка с получено уведомление от ТД на НАП София за прекратяването изцяло или частично на 7 987 бр. изпълнителни дела.

5.4. Изменение и актуализиране на размера на основно възнаграждение на изборен член на ВСС съгласно разпоредбата на чл. 218, ал. 1 от ЗСВ.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ